Source: https://www.szcoportal.sk/33/komentar-k-zp-240-podmienky-cinnosti-zastupcov-zamestnancov-a-ich-ochrana-uniqueidmRRWSbk196FPkyDafLfWAC8laH3xR2zeNqtGk_uLy2eSlfGVK2iOGw/
Timestamp: 2018-08-21 08:39:51+00:00

Document:
Komentár k ZP § 240 Podmienky činnosti zástupcov zamestnancov a ich ochrana | SZČO online
Komentár k ZP § 240 Podmienky činnosti zástupcov zamestnancov a ich ochrana
11.3.7 Komentár k ZP § 240 Podmienky činnosti zástupcov zamestnancov a ich ochrana
K § 240: [Podmienky činnosti zástupcov zamestnancov a ich ochrana]
§ 240 upravuje podmienky činnosti zástupcov zamestnancov.
V ods. 1 sa upravuje, čo sa považuje za výkon práce, v prípade činnosti zástupcov zamestnancov. Ide o činnosť, ktorá bezprostredne súvisí s plnením úloh zamestnávateľa.
V ods. 2 sa stanovuje, že zamestnávateľ poskytuje pracovné voľno podľa § 136 ods. 1, ak tomu nebránia dôležité prevádzkové dôvody
na výkon funkcie zástupcov zamestnancov alebo
na účasť na ich vzdelávaní, ktoré zabezpečuje orgán príslušného odborového orgánu, zamestnanecká rada a zamestnávateľ.
(3) Zamestnávateľ poskytne členovi odborového orgánu na činnosť odborovej organizácie, členovi zamestnaneckej rady na činnosť zamestnaneckej rady alebo zamestnaneckému dôverníkovi na jeho činnosť pracovné voľno s náhradou mzdy na čas dohodnutý medzi zamestnávateľom a odborovou organizáciou alebo zamestnávateľom a zamestnaneckou radou alebo zamestnaneckým dôverníkom. Ak k dohode nedôjde, zamestnávateľ poskytne na základe rozdelenia pracovného voľna podľa šiestej vety členom odborového orgánu na činnosť odborovej organizácie a členom zamestnaneckej rady na činnosť zamestnaneckej rady alebo zamestnaneckému dôverníkovi na jeho činnosť pracovné voľno s náhradou mzdy mesačne v úhrne v rozsahu určenom ako súčin priemerného počtu zamestnancov pracujúcich u zamestnávateľa počas predchádzajúceho kalendárneho roka a časového úseku 15 minút. Ak zamestnávateľ v predchádzajúcom kalendárnom roku nezamestnával zamestnancov, vychádza sa z počtu zamestnancov k poslednému dňu kalendárneho mesiaca, ktorý predchádza kalendárnemu mesiacu, v ktorom sa pracovné voľno poskytuje.
Ak u zamestnávateľa pôsobí viacero zástupcov zamestnancov, písomne oznámia zamestnávateľovi rozdelenie pracovného voľna podľa prvej vety alebo druhej vety. Ak sa zástupcovia zamestnancov nedohodnú na rozdelení pracovného voľna, o rozdelení pracovného voľna rozhodne rozhodca, ktorého si určia; za čas do písomného oznámenia rozdelenia pracovného voľna zamestnávateľovi nepatrí zástupcom zamestnancov pracovné voľno. O rozdelení pracovného voľna medzi jednotlivých členov odborového orgánu rozhodne odborový orgán a medzi jednotlivých členov zamestnaneckej rady rozhodne zamestnanecká rada; toto rozdelenie odborový orgán a zamestnanecká rada písomne oznámia zamestnávateľovi. V kolektívnej zmluve alebo v dohode so zástupcami zamestnancov sa dohodnú podmienky, za ktorých patrí odborovej organizácií, zamestnaneckej rade alebo zamestnaneckému dôverníkovi peňažná náhrada za nevyčerpané pracovné voľno podľa prvej a druhej vety.
Novelou účinnou od 1. januára 2013 sa nanovo upravuje poskytovanie pracovného voľna (iného ako v ods. 1 a 2) pre zástupcov zamestnancov.
V prvej vete sa upravuje situácia, ak sa zástupcovia zamestnancov o rozsahu pracovného voľna dohodli.
Zamestnávateľ poskytne pracovné voľno s náhradou mzdy:
členovi odborového orgánu na činnosť odborovej organizácie na čas dohodnutý medzi zamestnávateľom a odborovou organizáciou,
členovi zamestnaneckej rady na činnosť zamestnaneckej rady na činnosť zamestnaneckej rady na čas dohodnutý medzi zamestnávateľom a zamestnaneckou radou,
zamestnaneckého dôverníkovi na jeho činnosť na čas dohodnutý medzi zamestnávateľom a zamestnaneckým dôverníkom.
Pracovné voľno v prípade absencie dohody
Rozsah pracovného voľna
V ďalších častiach sa upravuje pracovné voľno v prípade ak nedôjde k dohode zamestnávateľa a zástupcov zamestnancov. Ak k dohode nedôjde, zamestnávateľ poskytne pracovné voľno s náhradou mzdy mesačne v úhrne (pozn. t. j. spolu) v rozsahu určenom ako súčin priemerného počtu zamestnancov pracujúcich u zamestnávateľa počas predchádzajúceho kalendárneho roka a časového úseku 15 minút. Ak zamestnávateľ v predchádzajúcom kalendárnom roku nezamestnával zamestnancov, vychádza sa z počtu zamestnancov k poslednému dňu kalendárneho mesiaca, ktorý predchádza kalendárnemu mesiacu, v ktorom sa pracovné voľno poskytuje.
Ide o pracovné voľno s náhradou mzdy, ide o úhrn pracovného voľna za mesiac.
Rozdelenie pracovného voľna
Pracovné voľno zamestnávateľ poskytne na základe rozdelenia pracovného voľna:
členom odborového orgánu na činnosť odborovej organizácie,
členom zamestnaneckej rady na činnosť zamestnaneckej rady,
zamestnaneckému dôverníkovi na jeho činnosť.
O rozdelení pracovného voľna medzi jednotlivých členov odborového orgánu rozhodne odborový orgán a medzi jednotlivých členov zamestnaneckej rady rozhodne zamestnanecká rada. Toto rozdelenie odborový orgán a zamestnanecká rada písomne oznámia zamestnávateľovi.
Rozdelenie pracovného voľna, ak u zamestnávateľa pôsobia dva a viac zástupcov zamestnancov
Ak u zamestnávateľa pôsobí viacero zástupcov zamestnancov, písomne oznámia zamestnávateľovi rozdelenie pracovného voľna.
Ak sa zástupcovia zamestnancov nedohodnú na rozdelení pracovného voľna, o rozdelení pracovného voľna rozhodne rozhodca, ktorého si určia (pozn. nejde o rozhodcu v zmysle zákona č. 2/1991 Z. z. o kolektívnom vyjednávaní).
Za čas do písomného oznámenia rozdelenia pracovného voľna zamestnávateľovi nepatrí zástupcom zamestnancov pracovné voľno.
Peňažná náhrada za nevyčerpané voľno
V kolektívnej zmluve alebo v dohode so zástupcami zamestnancov sa dohodnú podmienky, za ktorých patrí odborovej organizácií, zamestnaneckej rade alebo zamestnaneckému dôverníkovi peňažná náhrada za nevyčerpané pracovné voľno.
V ods. 4 sa upravuje právo zamestnávateľa skontrolovať, či zamestnanec využíva poskytnuté pracovné voľno podľa odseku 3 na účel, na ktorý bolo poskytnuté. Zároveň v kolektívnej zmluve alebo v dohode so zástupcami zamestnancov možno dohodnúť podmienky výkonu kontroly využívania poskytnutého pracovného voľna podľa ods. 3.
V ods. 5 sa upravuje poskytovanie miestnosti a uhrádzanie nákladov zástupcom zamestnancov.
V ods. 6 sa upravuje povinnosť mlčanlivosti zástupcov zamestnancov ako aj odborníkov plniacich úlohy pre zástupcov zamestnancov.
K ods. 7:
V ods. 7 upravuje ochrana zástupcov zamestnancov - zákaz znevýhodňovania a postihovania.
K ods. 8:
V ods. 8 sa upravuje ochranu zástupcov zamestnancov pred prepustením, ktoré by bolo motivované postavením zástupcu zamestnancov.
(10) Ak zástupcovia zamestnancov odmietli udeliť súhlas podľa odseku 9, je výpoveď alebo okamžité skončenie pracovného pomeru zo strany zamestnávateľa z tohto dôvodu neplatné; ak sú ostatné podmienky výpovede alebo okamžitého skončenia…

References: § 240
 § 240
 § 240
 § 240

§ 240
 § 136